
บันทึกรายงานการประชุม
สภาเทศบาลตำบลหนองพ้อ สมัยสามัญสมัยที่ 2 (ครั้งที่ 1)
วันที่ 27 มิถุนายน พ.ศ.2565 เวลา 09.30น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายกมล  ฉิมรักษ์
	ประธานสภา
	กมล  ฉิมรักษ์
	

	2
	นายอุทัย  บุตรดาซุย
	สมาชิกสภาฯ
	อุทัย  บุตรดาซุย
	

	3.
	ร.ต.สมหมาย  หนูเมฆ
	สมาชิกสภาฯ
	สมหมาย  หนูเมฆ
	

	4.
	นายทวี  แสงปาน
	สมาชิกสภาฯ
	ทวี  แสงปาน
	

	5.
	นายวีรวัฒน์  คงพรม
	สมาชิกสภาฯ
	วีรวัฒน์  คงพรม
	

	6.
	นายศุภชัย  ชูเนียม
	สมาชิกสภาฯ
	ศุภชัย  ชูเนียม
	

	7.
	นายอุทัย  ศิริรัตน์
	สมาชิกสภาฯ
	อุทัย  ศริรัตน์
	

	8.
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	9.
	นายวิเชียร  บัวเนียม
	สมาชิกสภาฯ
	วิเชียร  บัวเนียม
	

	10.
	นายไพจิตร  ฉิมรักษ์
	สมาชิกสภาฯ
	ไพจิตร  ฉิมรักษ์
	

	11.
	นายบุญเลิศ  สงคง
	สมาชิกสภาฯ
	บุญเลิศ  สงคง
	

	12.
	นายปรีชา  ชาญเมธี
	สมาชิกสภาฯ
	ปรีชา  ชาญเมธี
	

	13.
	นายมนตรี  จันทร์น้อย
	เลขานุการสภา
	มนตรี  จันทร์น้อย
	





ผู้ไม่มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	
	
	
	
	

	
	
	
	
	



ผู้เข้าร่วมการประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1.
	นายไตรศักดิ์  รักใหม่
	นายกเทศมนตรี
	ไตรศักดิ์  รักใหม่
	

	2.
	นายเจษฎา  เลาแก้วหนู
	รองนายกเทศมนตรี
	เจษฎา  เลาแก้วหนุ
	

	3
	นายสมศักดิ์  เกตุด้วง
	รองนายกเทศมนตรี
	สมศักดิ์  เกตุด้วง
	

	4.
	นายสายัณห์  รักปาน
	ที่ปรึกษานายกเทศมนตรี
	สายัณห์  รักปาน
	

	5.
	นางสาวชนะทีปกร คงศรีทอง
	ปลัดเทศบาล
	ชนะทีปกร  คงศรีทอง
	

	6.
	นางสาวพันธุ์ทิพย์  ทองเดช
	นายช่างเขียนแบบ
	พันธุ์ทิพย์  ทองเดช
	

	7.
	นางพิชญ์อาภา  เพชรย้อย
	นักวิชาการศึกษา
	พิชญ์อาภา  เพชรย้อย
	

	8.
	นางสาวกนิษฐา  เกื้อชู
	ผู้ช่วยเจ้าพนักงานธุรการ
	กนิษฐา  เกื้อชู
	











เลขานุการสภา	ครับสำหรับวันนี้ได้ตรวจสอบรายชื่อสมาชิกผู้เข้าร่วมประชุม  ซึ่งมีจำนวนถูกต้องตรงกัน ครบองค์ประชุมครับ เชิญท่านประธานสภาดำเนินการตามระเบียบวาระ
ประธานสภา	ครับสำหรับวันนี้เป็นการประชุมสภาเทศบาลสมัยสามัญสมัยที่ 2 ครั้งที่ 1 วันที่ 27 มิถุนายน 2565 
ระเบียบวาระที่ 1	เรื่องที่ประธานแจ้งให้ที่ประชุมทราบ
		-ไม่มี-
ระเบียบวาระที่ 2	เรื่องรับรองรายงานการประชุม
ประธานสภา	เป็นการรับรองรายงานการประชุมสมัยสามัญสมัยที่ 1 ครั้งที่ 1 เมื่อวันที่ 28 กุมภาพันธ์ 2564 รายละเอียดก็อยู่ในมือสมาชิกเป็นที่เรียบร้อยแล้ว ท่านใดจะขอแก้ไขเชิญครับ
วิเชียร  บัวเนียม	เรียนประธานสภา ผมนายวิเชียร  บัวเนียม สมาชิกสภาเขต 2 ผมขอแก้ไขหน้าที่ 2 ครับ เกี่ยวกับรายชื่อผู้เข้าร่วมประชุมตรงนั้นต้องตัดชื่อออกครับ และหน้าที่ 25 ครับ รองประธานต้องบอกว่าทำหน้าที่แทนประธาน ก่อนขอมติครับ แล้วตรงงดออกเสียงไม่มีครับต้องเอาประธานออกครับ ขอบคุณครับ
ประธานสภา	ครับมีสมาชิกสภาท่านใดจะขอแก้ไขอีกหรือเปล่าครับ ถ้าไม่มีผมขอมติครับ ท่านสมาชิกสภาท่านรับรองรายงานการประชุมโปรดยกมือครับ 
มติที่ประชุม	รับรองรายงานการประชุม
ระเบียบวาระที่ 3 	เรื่องเพื่อพิจารณา
ประธานสภา	ต่อไปเป็นเป็นญัตติที่ 3.1 ญัตติขอความเห็นชอบบันทึกข้อตกลงการทิ้งขยะมูลฝอย เทศบาลเมืองพัทลุง เชิญผู้เสนอญัตติครับ
นายกเทศมนตรี	เรียนประธานสภา ผมนายไตรศักดิ์ รักใหม่ นายกเทศมนตรีตำบลหนองพ้อ ขอเสนอข้าพเจ้า นายไตรศักดิ์  รักใหม่  ตำแหน่งนายกเทศมนตรีตำบลหนองพ้อ ขอเสนอญัตติขอความเห็นชอบบันทึกข้อตกการให้ทิ้งขยะมูลฝอยชุมชน เทศบาลเมืองพัทลุง
ด้วย เทศบาลตำบลหนองพ้อได้ทำบันทึกข้อตกลงการให้ทิ้งขยะมูลฝอยชุมชน กับ เทศบาลเมืองพัทลุง เมื่อวันที่ 25  มกราคม 2565 โดยมีวัตถุประสงค์เพื่อให้เทศบาลตำบลหนองพ้อเก็บขนขยะที่เกิดขึ้นในพื้นที่ ไปกำจัด ณ สถานที่กำจัดขยะของเทศเมืองพัทลุง
ทั้งนี้ ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง การทำความตกลงร่วมมือกันจัดทำบริการสาธารณะขององค์กรปกครองส่วนท้องถิ่น ข้อ 2 วรรคท้าย ความว่า “ในการจัดทำบันทึกข้อตกลงตามวรรคหนึ่ง ให้องค์กรปกครองส่วนท้องถิ่นประชุมปรึกษาหารือร่วมกันโดยจัดทำบันทึกข้อตกลงเป็นหนังสือ และนำเสนอสภาท้องถิ่นของแต่ละแห่งพิจารณาให้ความเห็นชอบ โดยปฏิบัติตามกฎหมายจัดตั้งองค์กรปกครองส่วนท้องถิ่นนั้น ทั้งนี้ ให้รายงานและจัดส่งสำเนาบันทึกข้อตกลงให้กับผู้กำกับดูแลองค์กรปกครองส่วนท้องถิ่นทราบด้วย” ดังนั้น เพื่อให้การดำเนินการเป็นไปตามประประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง การทำความตกลงร่วมมือกันจัดทำบริการสาธารณะขององค์กรปกครองส่วนท้องถิ่น ข้อ 2 วรรคท้าย จึงเสนอบันทึกข้อตกลงการให้ทิ้งขยะมูลฝอยชุมชน เทศบาลเมืองพัทลุง ลงวันที่ 25 มกราคม 2565 ให้สภาเทศบาลตำบลหนองพ้อพิจารณาให้ความเห็นชอบ
ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับต่อไปก็เป็นหน้าที่ของสมาชิกสภา เชิญอภิปรายครับ มีหรือไม่ครับถ้าไม่มีผมขอมติครับ ท่านสมาชิกสภาท่านใดเห็นชอบบันทึกข้อตกลงการทิ้งขยะมูลฝอย เทศบาลเมืองพัทลุงโปรดยกมือครับ
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมญัตติขอความเห็นชอบบันทึกข้อตกลงการทิ้งขยะมูลฝอย เทศบาลเมืองพัทลุง
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติ 3.2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี 2565 (สำนักปลัด) เชิญผู้เสนอญัตติครับ
รองนายกเทศมนตรี	เรียนประธานสภา ผมนายเจษฎา  เลาแก้วหนู รองนายกเทศมนตรี ได้รับมอบหมายจาก
เจษฎา  เลาแก้วหนู	นายกเทศมนตรีในการเสนอญัตติ ขอเสนอญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2565 ดังนี้
สำนักปลัดเทศบาล ด้านบริหารทั่วไป แผนงานการรักษาความสงบภายใน งานป้องกันและบรรเทาสาธารณภัย หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์การเกษตร ดังนี้
ข้อความเดิม
จัดซื้อเครื่องเลื่อยโซ่ยนต์					  จำนวน  20,000 บาท 
- เพื่อจ่ายเป็นค่าจัดซื้อเครื่องเลื่อยโซ่ยนต์เครื่องยนต์เบนซิล 2 จังหวะ ไม่ต่ำกว่า 3 แรงม้า แผ่นบังคับโซ่ยาวไม่ต่ำกว่า 18 นิ้ว จำนวน 1 เครื่อง (จัดซื้อตามราคท้องตลาด เนื่องจากไม่มีในบัญชีมาตรฐานครุภัณฑ์ สำนักงบประมาณ) 
- เป็นไปตามแผนพัฒนาท้องถิ่น (พ.ศ.2561-2565) แก้ไขครั้งที่ 2
ข้อความใหม่
จัดซื้อเครื่องเลื่อยโซ่ยนต์					จำนวน  20,000 บาท 
- เพื่อจ่ายเป็นค่าจัดซื้อเครื่องเลื่อยโซ่ยนต์เครื่องยนต์เบนซิล 2 จังหวะ ไม่ต่ำกว่า 0.8 แรงม้า แผ่นบังคับโซ่ยาวไม่ต่ำกว่า 11 นิ้ว จำนวน 1 เครื่อง  (จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์ สำนักงบประมาณ) 
- เป็นไปตามแผนพัฒนาท้องถิ่น (พ.ศ.2561-2565) เพิ่มเติม ครั้งที่ 2
การแก้ไขเปลี่ยนแปลงคำชี้แจงงบประมาณครั้งนี้ มีเหตุผลดังนี้
1.  เพื่อให้สามารถจัดซื้อได้ตามท้องตลาด เนื่องจากตามคุณลักษณะเดิมไม่สามารถจัดซื้อได้
2.  เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 252563 หมวด 4 การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจของสภาท้องถิ่น
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี 2565 (สำนักปลัด) จำนวน 20,000 บาท รายละเอียดอยู่ในมือสมาชิกเป็นที่เรียบร้อย เชิญสมาชิกอภิปรายครับ
ศุภชัย  ชูเนียม	เรียนประธานสภา ผมนายศุภชัย  ชูเนียม สมาชิกสภาเขต 2 ผมอยากทราบว่าทำไมข้อความเดิม 20,000 แต่ข้อความใหม่ 16,000 บาท ครับช่วยชี้แจงด้วยครับ
ประธานสภา	ท่านใดจะชี้แจงหรือเปล่าครับ
เลขานุการสภา	เรียนประธานสภา ผมขอชี้แจงเพิ่มเติมครับเกี่ยวกับเครื่องเลื่อยโซ่ยนต์เป็นการขออนุมัติเปลี่ยนแปลงคำชี้แจงงบประมาณครับตั้งไว้เท่าไหร่งบประมาณก็ยังเท่าเดิมครับ แค่เปลี่ยนแต่คำชี้แจงครับ ตั้งไว้ 20,000 บาทครับ ผมไปสืบราคาตามท้องตลาดตัวใหม่อยู่ที่ประมาณ 15,600 บาท ผมเลยทั้งไว้ 16,000 บาท แต่ด้วยหลักการการแก้ไขเปลี่ยนแปลงตั้งไว้เท่าไหร่ยังคงตั้งไว้เท่าเดิมครับ ตอนซื้อเราต้องซื้อตามราคาท้องตลาดครับ แต่รายละเอียดเปลี่ยนแปลงครับ ผมขอชี้แจงเท่านี้ครับ
ประธานสภา	เชิญสมาชิกท่านอื่นครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 ผมสงสัยระหว่าง 1 - 8 นิ้ว กับ 11 นิ้ว เราตัดสินใจยังไงครับถ้าได้ตัวใหญ่มันคงจะดีกว่านี้ครับ ถ้าเครื่องตัวเล็กมันก็ตัดได้น้อยครับ ฝากไว้พิจารณาด้วยครับ
มนตรี  จันทร์น้อย	เรียนประธานสภา  ผมขอชี้แจงรอบนี้เราขอให้มีเครื่องแรกก่อนครับ เครื่อง 18 แรงม้าเราต้องมีขั้นตอนในการขออนุญาตตามกฎหมายและขอแผ่นบังคับโซ่ไม่เกิน 11.5 นิ้ว เราไม่ต้องขออนุญาตตามกฎหมายแต่ถ้าเกินเราต้องขออนุญาตและตัวนี้เราก็สะดวกในการขึ้นรถกระเช้ามันสะดวกมากครับ และตัวใหญ่ค่อยซื้อในงบประมาณหน้าครับและต้องขออนุญาตให้เสร็จก่อนครับ เพื่อความรวดเร็วครับ ขอบคุณครับ
ประธานสภา	มีสมาชิกท่านใดจะอภิปรายอีกหรือไม่ครับ ถ้าไม่มีผมขอมติครับ ท่านสมาชิกท่านใดเห็นชอบญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี 2565 โปรดยกมือครับ
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี 2565 (สำนักปลัด)
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติ 3.3 ญัตติขออนุมัติโอนเงินงบประมาณรายจ่ายประจำปีงบประมาณ 2565 (กองคลัง) เชิญผู้เสนอญัตติครับ
รองนายกเทศมนตรี	เรียนประธานสภา ผมนายสมศักดิ์  เกตุด้วง รองนายกเทศมนตรี ได้รับมอบหมายจาก
สมศักดิ์  เกตุด้วง	นายกเทศมนตรีในการเสนอญัตติ ข้าพเจ้า นายสมศักดิ์  เกตุด้วง ตำแหน่ง                 รองนายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖5 เป็นเงินทั้งสิ้น 51,000 บาท
ด้วยกองคลังมีความประสงค์ขออนุมัติโอนเงินงบประมาณรายจ่ายประจำปีงบประมาณ    พ.ศ. ๒๕๖5 (โอนเพิ่มตั้งจ่ายรายการใหม่) จำนวน 2 รายการ ตามรายละเอียดดังนี้  
			โอนเพิ่ม (ตั้งจ่ายรายการใหม่)
     	1.ครุภัณฑ์สำนักงาน
กองคลัง ด้านบริหารทั่วไป แผนงานบริหารงานทั่วไป งานบริหารงานคลัง                งบลงทุน หมวดค่าครุภัณฑ์ ครุภัณฑ์สำนักงานโต๊ะคอมพิวเตอร์แบบเหล็ก ขนาด 60x120x75 ซม. จำนวน 1 ตัว   เพื่อโอนตั้งจ่ายรายการใหม่ จำนวน 7,500 บาท รายละเอียดดังนี้
เพื่อจ่ายเป็นค่าจัดซื้อโต๊ะคอมพิวเตอร์แบบเหล็ก ขนาด 60x120x75 ซม.       จำนวน 1 ตัว ราคาตัวละ 7,500 บาท  (โดยจัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์สำนักงบประมาณ)
                                   รวมเป็นเงิน  7,500  บาท
                                  รวมงบประมาณโอนเพิ่ม 7,๕00 บาท
   		 โอนลด
กองคลัง ด้านบริหารทั่วไป แผนงานบริหารงานทั่วไป งานบริหารงานคลัง งบบุคลากร เงินเดือน (ฝ่ายประจำ) เงินเพิ่มต่างๆ ของข้าราชการ หรือพนักงานส่วนท้องถิ่น  เป็นเงินจำนวน 7,500 บาท
 		          รวมงบประมาณโอนลด 7,500 บาท
                      	  โอนเพิ่ม (ตั้งจ่ายรายการใหม่)
           2.ครุภัณฑ์ยานพาหนะและขนส่ง
 กองคลัง ด้านบริหารทั่วไป แผนงานบริหารงานทั่วไป งานบริหารงานคลัง       งบลงทุน หมวดค่าครุภัณฑ์ ครุภัณฑ์ยานพาหนะและขนส่ง รถจักรยานยนต์ ขนาด 110 ซีซี แบบเกียร์ธรรมดา จำนวน 1 คัน  เพื่อโอนตั้งจ่ายรายการใหม่ จำนวน 43,500 บาท โดยมีรายละเอียดดังนี้
           - ขนาดที่กำหนดเป็นขนาดปริมาตรกระบอกสูบขั้นต่ำ
      - กรณีขนาดต่ำกว่า ซีซีรถ ที่กำหนดไม่เกิน 5 ซีซี หรือขนาดเกินกว่า ซีซี                ที่กำหนดไม่เกิน 5 ซีซี เป็นรถจักรยานยนต์ ตามขนาด ซีซี ที่กำหนดไว้
           - ราคาที่กำหนดไม่รวมอุปกรณ์และค่าจดทะเบียน
       - การจัดซื้อรถจักรยานยนต์ ให้มีคุณสมบัติตามมาตรฐานผลิตภัณฑ์อุตสาหกรรม             (โดยจัดซื้อตามคุณลักษณะและราคาตามบัญชีมาตรฐานครุภัณฑ์สำนักงบประมาณ)
                                    รวมเป็นเงิน  43,500  บาท
                                   รวมงบประมาณโอนเพิ่มทั้งสิ้น 51,000 บาท  
   	โอนลด
กองคลัง ด้านบริหารทั่วไป แผนงานบริหารงานทั่วไป งานบริหารงานคลัง                 งบบุคลากร เงินเดือน (ฝ่ายประจำ) เงินเพิ่มต่างๆ ของข้าราชการ หรือพนักงานส่วนท้องถิ่น  เป็นเงินจำนวน 43,500 บาท
 		           รวมงบประมาณโอนลด 43,500 บาท
                              รวมงบประมาณโอนลดทั้งสิ้น 51,000 บาท  
           	 ซึ่งการโอนงบประมาณครั้งนี้ มีเหตุผลดังนี้
1. เนื่องจากโต๊ะคอมพิวเตอร์เดิมชำรุด ไม่สามารถใช้การได้ หากนำไปซ่อมแซมก็ไม่คุ้มค่ากับค่าใช้จ่ายที่เสียไป จึงจำเป็นต้องโอนเงินงบประมาณเพื่อตั้งจ่ายรายการใหม่
2. เนื่องจากรถจักรยานยนต์ที่มีอยู่ไม่เพียงพอ ต่อการปฏิบัติงาน จึงจำเป็นต้องโอนเงินงบประมาณเพื่อตั้งจ่ายรายการใหม่
3. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและการแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน      หรือโอนไปตั้งจ่ายรายการใหม่ ให้เป็นอำนาจของสภาท้องถิ่น
             	 ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับผู้เสนอญัตติก็ได้เสนอเป็นที่เรียบร้อย งบประมาณ 51,000 บาท เชิญท่านสมาชิกอภิปรายครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนเงินงบประมาณรายจ่ายประจำปีงบประมาณ 2565 (กองคลัง) โปรดยกมือครับ
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบญัตติขออนุมัติโอนเงินงบประมาณรายจ่ายประจำปีงบประมาณ 2565 (กองคลัง)
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติ 3.4 ญัตติขออนุมัติโอนเงินงบประมาณรายจ่ายประจำปีงบประมาณ 2565 (กองการศึกษา) เชิญผู้เสนอญัตติครับ
นายกเทศมนตรี	เรียนประธานสภา ผมนายไตรศักดิ์ รักใหม่ นายกเทศมนตรีตำบลหนองพ้อ ขอเสนอญัตติข้าพเจ้า นายไตรศักดิ์  รักใหม่  ตำแหน่งนายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2565 เป็นเงินทั้งสิ้น 46,000 บาทดังนี้
โอนเพิ่ม (ตั้งจ่ายรายการใหม่)
กองการศึกษา แผนงานการศึกษา งานบริหารทั่วไปเกี่ยวกับการศึกษา งบลงทุน ค่าครุภัณฑ์ ครุภัณฑ์คอมพิวเตอร์หรืออิเล็กทรอนิกส์ เพื่อโอนตั้งจ่ายรายการใหม่ จำนวน 46,000 บาท รายละเอียดดังนี้ 
จัดซื้อเครื่องคอมพิวเตอร์ All In One สำหรับงานประมวลผล จำนวน  46,000 บาท 
- เพื่อจ่ายเป็นค่าเครื่องคอมพิวเตอร์ All In One สำหรับงานประมวลผล จำนวน 2 เครื่อง 
เครื่องละ 23,000 บาท รวมเป็น 46,000 บาท มีคุณลักษณะพื้นฐาน/เครื่อง ดังนี้
- มีหน่วยประมวลผลกลาง (CPU) ไม่น้อยกว่า 6 แกนหลัก (6 core) และ 12 แกนเสมือน (12 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 3.6 GHz จำนวน 1 หน่วย 
- หน่วยประมวลผลกลาง (CPU) มีหน่วยความจำแบบ Cache Memory รวมในระดับ 
(Level) เดียวกัน ขนาดไม่น้อยกว่า 8 MB 
- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 
1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มีความสามารถในการใช้หน่วยความจำแยกจากหน่วยความจำหลักขนาดไม่น้อยกว่า 2 GB 
2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดง ภาพขนาดไม่น้อยกว่า 2 GB 
- มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 8 GB 
- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด 
Solid State Drive ขนาดความจุไม่น้อยกว่า 250 GB จำนวน 1 หน่วย 
- มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย 
- มีช่องเชื่อมต่อระบบเครือข่าย (Network Interface) แบบ 10/100/1000 Base-T 
หรือดีกว่า จำนวน ไม่น้อยกว่า 1 ช่อง 
- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง 
- มีแป้นพิมพ์และเมาส์ 
- มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD 
(1920x1080) 
- สามารถใช้งานได้ไม่น้อยกว่า Wi-Fi (IEEE 802.11 ac) และ Bluetooth
ตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ 
กระทรวงดิจิทัลเพื่อเศรษฐกิจและสังคม
รวมโอนเพิ่ม 46,000 บาท 
โอนลด
1. กองการศึกษา แผนงานการศึกษา งานระดับก่อนวัยเรียนและประถมศึกษา งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่นๆ โครงการจัดหรือสนับสนุนกิจกรรมวันเด็กแห่งชาติ จำนวน 30,000 บาท 
2. กองการศึกษา แผนงานการศึกษา งานระดับก่อนวัยเรียนและประถมศึกษา งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่นๆ โครงการศูนย์เด็กเล็กสัมพันธ์ จำนวน 16,000 บาท
รวมโอนลด 46,000 บาท

ซึ่งการโอนงบประมาณครั้งนี้ มีเหตุผลดังนี้
1.  เพื่อใช้ในการปฏิบัติงานของกองการศึกษา 
2.  เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	รายละเอียดก็ได้อยู่ในมือสมาชิกเป็นที่เรียบร้อยแล้ว ต่อไปเป็นหน้าที่ของสมาชิก เชิญครับ มีหรือไม่ครับถ้าไม่มีผมขอมติครับ ท่านสมาชิกสภาท่านใดเห็นชอบขออนุมัติโอนเงินงบประมาณรายจ่ายประจำปีงบประมาณ 2565 (กองการศึกษา) โปรดยกมือครับ
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบญัตติขออนุมัติโอนเงินงบประมาณรายจ่ายประจำปีงบประมาณ 2565 (กองการศึกษา)
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติ 3.5 ญัตติขออนุมัติโอนเงินงบประมาณรายจ่ายประจำปีงบประมาณพ.ศ.2565 ตั้งจ่ายรายการใหม่ (กองช่าง) เชิญผู้เสนอญัตติครับ
รองนายกเทศมนตรี	เรียนประธานสภา ผมนายสมศักดิ์  เกตุด้วง รองนายกเทศมนตรี ได้รับมอบหมายจาก
สมศักดิ์  เกตุด้วง	          นายกเทศมนตรีในการเสนอญัตติ  ขอเสนอญัตติโอนงบประมาณรายจ่ายประจำปีงบประมาณ พ.ศ. 2565 เพื่อตั้งจ่ายรายการใหม่ โดยมีหลักการและเหตุผล ดังนี้
หลักการ
ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งรายการใหม่ให้เป็นอำนาจอนุมัติของสภาท้องถิ่น
เหตุผล
เทศบาลตำบลหนองพ้อ สำรวจงบประมาณรายจ่ายประจำปีงบประมาณ พ.ศ. 2565 เพื่อตั้งจ่ายรายการใหม่ ในการดำเนินการแก้ไขปัญหาความเดือดร้อนของประชาชนในพื้นที่ จึงมีความจำเป็นต้องเสนอต่อสภา เพื่อขออนุมัติโอนงบประมาณรายจ่ายประจำปี 2565 เพื่อตั้งจ่ายรายการใหม่ จำนวน 2 โครงการ โดยมีรายละเอียด ดังนี้.-
โอนลด  แผนงานบริหารงานทั่วไป งานบริหารทั่วไป งบดำเนินงาน  หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น ๆ (หน้า 94) โครงการฝึกอบรมและศึกษาดูงาน ตั้งไว้ 300,000 บาท โอนลด  300,000 บาท คงเหลือ  -   บาท 
โอนลด แผนงานการรักษาความสงบภายใน งานป้องกันและบรรเทาสาธารณภัย งบดำเนินงาน  หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น ๆ (หน้า 108) โครงการจัดซื้อและติดตั้งกล้องวงจรปิด ภายในสำนักงานเทศบาลตำบลหนองพ้อ ตั้งไว้ 250,000 บาท โอนลด  250,000 บาท คงเหลือ  -   บาท 
โอนลด แผนงานการรักษาความสงบภายใน งานป้องกันและบรรเทาสาธารณภัย งบดำเนินงาน  หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น ๆ (หน้า 108) โครงการฝึกอบรมทบทวน อปพร.เกี่ยวกับการปฏิบัติงาน ตั้งไว้ 150,000 บาท โอนลด  150,000 บาท คงเหลือ  -   บาท 
โอนลด แผนงานสาธารณสุข งานบริหารทั่วไปเกี่ยวกับสาธารณสุข งบดำเนินงาน  หมวดค่าตอบแทน (หน้า 121) ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น ตั้งไว้ 150,000 บาท โอนลด  12,000 บาท คงเหลือ 138,000 บาท 
รวมโอนลดงบประมาณในครั้งนี้  712,000 บาท (เจ็ดแสนหนึ่งหมื่นสองพันบาทถ้วน)
โอนตั้งรายการใหม่ แผนงานอุตสาหกรรมและการโยธา งานก่อสร้าง งบลงทุน            หมวดค่าครุภัณฑ์ ที่ดินและสิ่งก่อสร้าง ประเภทค่าสาธารณูปการ จำนวน 2 โครงการ ดังนี้.-
 1. โครงการก่อสร้างถนนหินคลุกสายรวมใจพัฒนา หมู่ที่ 9 เชื่อมหนองหลัก หมู่ที่  4 ตำบลควนขนุน อำเภอควนขนุน จังหวัดพัทลุง ขนาดผิวจราจรกว้าง 5.00 เมตร ยาว 400 เมตร ชั้นรองพื้นทางวัสดุคัดเลือกหนาเฉลี่ย 0.20 เมตร และชั้นพื้นทางหินคลุกหนาเฉลี่ย 0.10 เมตร (หรือมีพื้นที่ไม่น้อยกว่า- 2,000  ตร.ม.) รายละเอียดตามแบบแปลนเทศบาลตำบลหนองพ้อกำหนด ตั้งไว้  467,000  บาท      (ปรากฏตามแผนพัฒนาท้องถิ่น พ.ศ. 2561-2565 เพิ่มเติมครั้งที่ 2 หน้าที่ 5) 
2. โครงการก่อสร้างถนนคอนกรีตเสริมเหล็กสายบ้านใหญ่-ไสขรบ-ท่าหรั่งออก หมู่ที่ 4   ตำบลควนขนุน อำเภอควนขนุน จังหวัดพัทลุง ขนาดผิวจราจรกว้าง 4.00 เมตร ยาว 72.00 เมตร         หนา 0.15 เมตร ไหล่ทางวัสดุคัดเลือกปิดขอบกว้าง 0.25 เมตร  (หรือมีพื้นที่ไม่น้อยกว่า 288.00  ตร.ม.) รายละเอียดตามแบบแปลนเทศบาลตำบลหนองพ้อกำหนด ตั้งไว้  245,000  บาท (ปรากฏตามแผนพัฒนา-ท้องถิ่น พ.ศ. 2561-2565 เปลี่ยนแปลงครั้งที่ 2 หน้าที่ 9)
รวมโอนเพิ่มงบประมาณในครั้งนี้  712,000 บาท (เงินเจ็ดแสนหนึ่งหมื่นสองพันบาทถ้วน)
ดังนั้น ข้าพเจ้าจึงได้เสนอญัตติ ขออนุมัติโอนงบประมาณรายจ่ายประจำปี พ.ศ. 2565       ในครั้งนี้เพื่อให้สภาเทศบาลตำบลหนองพ้อพิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับผู้เสนอญัตติก็ได้เสนอญัตติเป็นที่เรียบร้อยงบประมาณ 712,000 บาท รายละเอียดก็ได้อยู่ในมือสมาชิกเรียบร้อยแล้ว เชิญสมาชิกอภิปรายครับ
ปรีชา ชาญเมธี	เรียนประธานสภา ผมนายปรีชา ชาญเมธี สมาชิกสภา เขต 2 ผมว่าเป็นโครงการที่ดีครับ จะได้เอาเงินไปใช้ให้เกิดประโยชน์ชาวบ้าน ผมว่าเป็นความคิดที่ดีมากเลยครับ ผมเห็นด้วยครับ
ประธานสภา	เชิญสมาชิกสภาท่านอื่นครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติให้โอนเงินงบประมาณรายจ่ายประจำปีงบประมาณ 2565 เพื่อตั้งจ่ายรายการใหม่ โปรดยกมือครับ
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบญัตติขออนุมัติโอนเงินงบประมาณรายจ่ายประจำปีงบประมาณ 2565 (กองช่าง) ตั้งจ่ายรายการใหม่
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ประธานสภา	ต่อไปเป็นญัตติ 3.6 ญัตติขอความเห็นชอบกู้เงินเพื่อจัดซื้อรถยนต์บรรทุกน้ำดับเพลิงอเนกประสงค์พร้อมระบบฉีดโฟม เชิญผู้เสนอญัตติครับ
รองนายกเทศมนตรี	เรียนประธานสภา ผมนายเจษฎา  เลาแก้วหนู รองนายกเทศมนตรี ได้รับมอบหมายจาก
เจษฎา  เลาแก้วหนู	นายกเทศมนตรีในการเสนอญัตติ ขอเสนอญัตติขอความเห็นชอบกู้เงินทุนส่งเสริมกิจการเทศบาล เพื่อจ่ายเป็นค่าจัดซื้อครุภัณฑ์ยานพาหนะและขนส่ง รถยนต์บรรทุกน้ำดับเพลิงแบบอเนกประสงค์พร้อมระบบฉีดโฟม งบประมาณ 4,500,000  บาท ระยะเวลาผ่อนชำระ 10 ปี จากสถิติที่ผ่านมาได้เกิดไฟไหม้บ้านเรือนประชาชนและในช่วงฤดูร้อนได้เกิดภัยแล้งในพื้นที่เทศบาลตำบลหนองพ้อ ทำให้ประชาชนได้รับความเดือดร้อนขาดน้ำเพื่ออุปโภค เทศบาลตำบลหนองพ้อจำเป็นต้องใช้รถบรรทุกน้ำเพื่อช่วยเหลือประชาชน ซึ่งเป็นอำนาจหน้าที่ขององค์กรปกครองส่วนท้องถิ่น ตามรัฐธรรมนูญแห่งราชอาณาจักรไทย พ.ศ.2560 มาตรา 250 องค์กรปกครองส่วนท้องถิ่นมีหน้าที่และอำนาจดูแลและจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน รวมทั้งส่งเสริมและสนับสนุนการจัดการศึกษาให้แก่ประชาชนในท้องถิ่น พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 (แก้ไขเพิ่มเติมถึงฉบับที่ 2)     พ.ศ. 2549 มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริหารสาธารณะเพื่อประโยชน์ของประชาชนในท้องถิ่นของตนเองดังนี้ (29) การป้องกันและบรรเทาสาธารณภัย และพระราชบัญญัติเทศบาล พ.ศ.2496 ( แก้ไขเพิ่มเติมถึงฉบับที่ 14 พ.ศ. 2562)  มาตรา 50 ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาลดังต่อไปนี้ (5) ให้มีเครื่องใช้ในการดับเพลิง ประกอบกับข้อจำกัดด้านงบประมาณประจำปีมีไม่เพียงพอต่อการดำเนินการจัดทำบริการสาธารณะเพื่อแก้ไขปัญหาความเดือดร้อนของประชาชน ตามอำนาจหน้าที่และความจำเป็นดังกล่าว เทศบาลตำบลหนองพ้อจึงจำเป็นต้องขอความเห็นชอบกู้เงินทุนส่งเสริมกิจการเทศบาล เพื่อเป็นค่าใช้จ่ายในการจัดซื้อครุภัณฑ์ยานพาหนะและขนส่ง รถยนต์บรรทุกน้ำดับเพลิงแบบอเนกประสงค์พร้อมระบบฉีดโฟม ในวงเงิน 4,500,000  บาท รายละเอียดดังนี้
รถยนต์บรรทุกน้ำดับเพลิง แบบอเนกประสงค์ ตัวรถชนิด 6 ล้อ เครื่องยนต์ 6 สูบ 4 จังหวะมีกำลังเครื่องยนต์ไม่น้อยกว่า 240  แรงม้า ที่รอบเครื่องยนต์ไม่เกิน 2,800 รอบ/นาที ตอนท้ายหลังเก๋งติดตั้งตู้บรรทุกน้ำมีปริมาตรความจุไม่น้อยกว่า 6,000 ลิตร สร้างด้วยเหล็กชุบซิ้งค์ตามมาตรฐานผู้ผลิต ซึ่งเหล็กชุบซิ้งค์ต้องผ่านการทดสอบความทนการกัดกร่อนไม่น้อยกว่า 1,300 ชั่วโมง มีถังบรรจุน้ำยาโฟมสร้างด้วยสแตนเลส มีปริมาตรความจุไม่น้อยกว่า 500 ลิตร ปั๊มสูบน้ำ ทำด้วยเหล็กหล่อ มีขนาดท่อดูดน้ำ 3 นิ้ว ขนาดท่อส่งน้ำ 3 นิ้ว ใบพัดชนิดใบพัดเดี่ยวทำด้วยอลูมินัมอัลลอย มีขนาดเส้นผ่านศูนย์กลางไม่น้อยกว่า 215 มิลลิเมตร สามารถสูบน้ำได้ไม่น้อยกว่า 1,800 ลิตร/นาที สามารถทำแรงดันได้สูงสุดไม่น้อยกว่า 400 ปอนด์/ตารางนิ้ว ปั๊มสูบน้ำ เป็นผลิตภัณฑ์ที่มีคุณภาพสูง เป็นผลิตภัณฑ์ที่ได้รับมาตรฐาน CE ตัวชุดถังบรรจุน้ำและถังบรรจุน้ำยาโฟม เป็นผลิตภัณฑ์ที่มีคุณภาพสูง ผลิตและประกอบจากโรงงานที่ได้รับการรับรองระบบมาตรฐาน ISO:9001 และ ISO:14001 และระบบการจัดการอาชีวอนามัยและความปลอดภัย และอุปกรณ์ทุกชนิดเป็นของใหม่ไม่เคยใช้งานมาก่อน การกู้เงิน เป็นไปตาม มาตรา 66 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 14) พ.ศ. 2562 เทศบาลอาจมีรายได้ดังต่อไปนี้ (6) เงินกู้จากกระทรวง ทบวง กรม องค์กรหรือนิติบุคคลต่างๆ การกู้เงินตาม (6) เทศบาลจะกระทำได้เมื่อได้รับอนุญาตจากสภาเทศบาลและได้รับอนุมัติจากรัฐมนตรีว่าการกระทรวงมหาดไทยแล้ว
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับท่านสมาชิกก็ได้รับฟังรายละเอียดเป็นที่เรียบร้อยแล้ว ในการขอกู้เงินเพื่อจัดซื้อรถยนต์บรรทุกน้ำดับเพลิงอเนกประสงค์ เป็นเงิน 4,500,000 บาท เชิญท่านสมาชิกครับในการอภิปราย
ทวี  แสงปาน	เรียนประธานสภา ผมนายทวี  แสงปาน สมาชิกสภา เขต 1 ผมเห็นด้วยครับในการซื้อรถดับเพลิง เพราะบางครั้งบนถนนก็ยังมีมูลสัตว์ เราสามารถใช้บริการได้ หรือบางครั้งเราสามารถไปนำไปช่วยเหลือชาวบ้านได้ในงานต่างๆครับ
ประธานสภา	เชิญท่านสมาชิกท่านต่อไปครับ
ศุภชัย  ชูเนียม	เรียนประธานสภา ผมนายศุภชัย  บัวเนียม สมาชิกสภาเขต 2ผมก็เห็นด้วยในการซื้อรถดับเพลิงแต่ผมอยากทราบในการซื้อรถจากเงินกู้ ผมเลยอยากทราบว่าเราเอาเงินส่วนไหนในการผ่อนชำระครับ ขอรายละเอียดด้วยครับ
เลขานุการสภา	เรียนประธานสภา ในส่วนนี้ครับขออนุญาตชี้แจงนะครับเรากู้เงินจากกองทุนส่งเสริมกิจการเทศบาลนะครับดอกเบี้ยมันจะอยู่ที่ 2 เปอร์เซ็นต์ต่อปี เงินกู้ 4,500,000 บาท ดอกเบี้ย 90,000 บาท ผ่อน 10 ปี ประมาณ 540,000 บาทต่อปี ท่านนายกได้คุยว่าจะตัดลดงบลงทุนปีละ 550,000 บาท ขอชี้แจงเพิ่มเติมครับ 
นายกเทศมนตรี	เรียนประธานสภา ครับตรงนี้กองทุนเรามีเงินฝากอยู่ 4,792,644.41 สตางค์ ซึ่งในระเบียบนี้สามารถกู้ได้ 10 เท่า คือ 47,926,444.10 สตางค์ ในระเบียบกู้ได้ก็จริง แต่เรากู้ได้ไม่ถึงครับเขาจะคิดจากงบประมาณพัฒนาย้อนหลัง 3 ปี ครับพอเราตรวจสอบกู้ได้แค่ 17 ล้านกว่าบ้าน แต่เรามีความจำเป็นกู้เพียง 4,500,000 บาท ขอบคุณครับ
ศุภชัย  ชูเนียม	 เรียนประธานสภา ผมนายศุภชัย  บัวเนียม สมาชิกสภาเขต 2 ขอบคุณที่ท่านนายกชี้แจงให้ทราบครับ
ประธานสภา	เชิญท่านสมาชิกท่านต่อไปครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 ผมเห็นด้วยนะครับผมต้องการมาตั้งแต่ครั้งก่อนแล้วแต่เราใช้งบประมาณผิด ครั้งนี้ขอความร่วมมือสมาชิกด้วย และฝากฝ่ายบริหารช่วยดูให้ดีด้วยครับในการจัดซื้อ ขอบคุณครับ
ประธานสภา	เชิญท่านสมาชิกท่านต่อไปครับ
วิเชียร  บัวเนียม	เรียนประธานสภา ผมนายวิเชียร  บัวเนียม สมาชิกสภาเขต 2 ในการจัดซื้อในครั้งก่อนผมก็เห็นด้วยครับผมก็เคยอภิปรายแล้วครับ เพราะเป็นโครงการที่จำเป็นและเป็นภาระหน้าที่ของเทศบาลที่จะต้องมีตามพรบ.เทศบาล 2496 และแก้ไขเพิ่มเติมฉบับที่ 4 ปี 2562 หน้าที่ของเทศบาลตามมาตรา 50 (5) จะต้องมีรถดับเพลิงไว้แก้ไขปัญหาของชาวบ้านและรถดับเพลิงก็ไม่ได้ไว้ใช้ดับเพลิงอย่างเดียวเราสามารถบริการประชาชนในการช่วยเหลือในงานต่างๆได้ ผมสนับสนุนครับ
ประธานสภา	มีสมาชิกท่านอื่นจะอภิปรายอีกหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบญัตติขอความเห็นชอบกู้เงินเพื่อจัดซื้อรถยนต์บรรทุกน้ำดับเพลิงอเนกประสงค์พร้อมระบบฉีดโฟม โปรดยกมือครับ

เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
มติที่ประชุม	มติที่ประชุมเห็นชอบญัตติขอความเห็นชอบกู้เงินเพื่อจัดซื้อรถยนต์บรรทุกน้ำดับเพลิงอเนกประสงค์พร้อมระบบฉีดโฟม
เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คนคือ ประธานสภาฯ
ระเบียบวาระที่ 4	เรื่องอื่นๆ
ประธานสภา	สำหรับวันนี้มีสมาชิกท่านใดจะอภิปรายเชิญครับ
ศุภชัย  ชูเนียม	 เรียนประธานสภา ผมนายศุภชัย  บัวเนียม สมาชิกสภาเขต 2 ผมขอพูดเกี่ยวกับปัญหาของหมู่ที่ 7 ครับชาวบ้านฝากมาครับ เวลาน้ำมาตรงหมู่ที่ 7 น้ำจะไหลลงในนาของชาวบ้าน ฝากฝ่ายบริหารช่วยแก้ไขด้วยครับ
นายกเทศมนตรี	เรียนประธานสภา ขอขอบคุณท่านสมาชิกที่นำความเดือนร้อนของชาวบ้านมาพูดคุยครับ ในส่วนของหมู่ที่ 7 – 9 ขณะนี้งบประมาณได้ผ่านผู้แทนราษฎรเรียบร้อยแล้วครับ โครงการหมู่ที่ 7 – 9 มันจะแยกกันเป็น 2 ส่วนคือส่วน 200 เมตร ช่วงที่ 2 หมู่ที่ 9 จำนวน  200 เมตร ร่วมงบประมาณ 40 ล้านบาท ที่เทศบาลได้รับจากงบประมาณจากผู้ว่าราชการจังหวัด ต้องผ่านวาระ 2,3 ของสภาผู้แทนราษฎร น่าจะเป็นงบประมาณปี 2566 ครับ
ประธานสภา	มีสมาชิกท่านใดอีกหรือไม่ครับ
นายกเทศมนตรี	เรียนประธานสภา ขอขอบคุณท่านสมาชิกทุกท่านที่อนุมัติจัดซื้อรถดับเพลิง ตามพรบ.2496 และแก้ไขเพิ่มเติมฉบับที่ 4 ปี 2562 หน้าที่ของเทศบาลตามมาตรา 50 (5) ที่จะต้องมีครับ และต้องขอขอบคุณแทนชาวบ้านด้วยครับ เราสามารถใช้ประโยชน์ได้หลายอย่างครับในการบริการ ขอบคุณครับ
ประธานสภา	เชิญท่านสมาชิกสภาท่านต่อไปครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 ครับตอนนี้เราก็ได้มีครบทุกอย่างแล้วผมขอฝากฝ่ายบริหารคือโรงรถด้วยครับ ขอบคุณครับ


ประธานสภา	มีท่านอีกหรือไม่ครับ ถ้าไม่มีสำหรับวันนี้ผมขอปิดการประชุมครับ
ปิดประชุมเวลา 10.40 น.

ปิดประชุมเวลา 11.35 น.
				ลงชื่อ				ผู้จดรายงานการประชุม
					(นายมนตรี  จันทร์น้อย)
					     เลขานุการสภา
	      คณะกรรมการได้ตรวจสอบรายงานการประชุมสภาเทศบาลแล้วถูกต้อง
		(ลงชื่อ)				กรรมการตรวจรายงานการประชุม
			   (นายอุทัย ศิริรัตน์)	
(ลงชื่อ)				กรรมการตรวจรายงานการประชุม
			 (นายอุทัย  บุตรดาซุย)
(ลงชื่อ)				กรรมการตรวจรายงานการประชุม
			   (นายไพจิตร ฉิมรักษ์)

